KOMISIJOS SPRENDIMAS
2005 m. vasario 14 d.
leidžiantis Italijai iš dalies nukrypti nuo reikalavimų dėl duomenų apie valstybėse narėse iškrautus žuvininkystės produktų kiekius teikimo
(pranešta dokumentu Nr. K(2005) 322)
(Tik tekstas italų kalba yra autentiškas)
(2005/128/EB)
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1991 m. gegužės 21 d. Tarybos reglamentą (EEB) Nr. 1382/91 dėl duomenų apie valstybėse narėse iškrautus žuvininkystės produktų kiekius teikimo (1), ypač į jo 5 straipsnio 4-5 dalis,
kadangi:
(1)
Dėl duomenų apie Italijos pakrančių žvejybos laivų iškrautų žuvininkystės produktų kiekius rinkimo, kaip išdėstyta Reglamente (EEB) Nr. 1382/91, susidaro labai didelis darbo krūvis nacionalinėms valdžioms institucijoms.
(2)
Didesnis atrankos metodų naudojimas gerokai sumažintų šį darbo krūvį ir, kaip įrodė Italijos valdžios institucijos, gerokai padidintų gautų duomenų kokybę.
(3)
Šiame pasiūlytame metode numatytas imties dydis viršija 10 % Reglamento (EEB) Nr. 1382/91 1 straipsnyje numatytos žuvininkystės produktų masės ribą.
(4)
Pagal Reglamento (EEB) Nr. 1382/91 5 straipsnio 4 dalį, jeigu valstybė narė apie tam tikrą žvejybos rajonų sektorių turėtų teikti duomenis ir nacionalinėms institucijoms dėl to kiltų su to sektoriaus svarba nepalyginamų sunkumų, Komisija gali leisti nukrypti nuo nuostatų, kai tokiai valstybei narei būtų leidžiama į pateikiamus nacionalinius duomenis neįtraukti to sektoriaus duomenų.
(5)
Italijai turėtų būti leista naudoti atrankos metodus, kuriais vertinama daugiau kaip 10 % iškrautų žuvininkystės produktų maksimalios masės, jeigu gauti iškrovimų visos masės vertinimo rezultatai atitinka tokį patį patikimumo reikalavimą.
(6)
Pagal Reglamento (EEB) Nr. 1382/91 5 straipsnio 5 dalį, ši nukrypti leidžianti nuostata turėtų būti taikoma ne ilgiau kaip trejus metus.
(7)
Šiame sprendime numatytos priemonės atitinka Tarybos sprendimu 72/279/EEB (2) įsteigto Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Italijai turėtų būti leidžiama naudoti atrankos metodus, kuriais vertinama daugiau kaip 10 % visos Reglamento (EEB) Nr. 1382/91 1 straipsnyje numatytą atitinkamą mėnesį iškrautos žuvininkystės produktų maksimalios masės.
2 straipsnis
Šio leidimo galiojimo laikas baigiasi 2006 m. gruodžio 31 d.
3 straipsnis
Šis sprendimas skirtas Italijos Respublikai.
Priimta Briuselyje, 2005 m. vasario 14 d.